Aprilli lõpus avaldatud Euroopa Komisjoni aruandest selgub, et 2015. aastal edastati kogu Euroopa Liitu hõlmav hoiatusteade 2072 ohtliku toote kohta. Kõige rohkem tekitavad muret tarbekaupadest leitud ohtlikud ained.
#000000
Kõige sagedamini teatatakse ftalaate sisaldavate mänguasjade ja kahjulikke raskemetalle, näiteks niklit ja pliid sisaldavate moeehete keemilisest riskist. Ftalaate kasutatakse mänguasjades pehmendajana, need võivad kahjustada hormoonsüsteemi, põhjustades viljakusprobleeme.
#000001
Keemilisele riskile (25% kõikidest teadetest) järgnes vigastuste risk (22%) ja lämbumisoht (17%). Lisaks tuuakse raportis esile endiselt tõusvat veebiostlemise trendi, mille kaudu jõuavad tarbijate kodudesse posti teel ka väljastpoolt Euroopa Liitu valmistatud tooted, mille ohutust ei pruugi olla kontrollitud. Üle poolte ohtlikest toodetest, mille kohta teateid edastati, pärinesid Hiinast.
#000002
Kiire teabevahetuse süsteemi abil levitatakse alates 2003. aastast liikmesriikide ja Euroopa Komisjoni vahel kiiresti teavet juhul, kui ükskõik millises Euroopa paigas on turult kõrvaldatud ja/või tagasi võetud mõni toiduks mittekasutatav ohtlik toode. Nii on võimalik kogu ELis võtta asjakohaseid meetmeid (keelata või peatada toote müük, toode turult kõrvaldada või tagasi võtta või anda tolliasutustele korraldus selle toote importi mitte lubada).
#000004
Hambapastas leiduvad mikroplasti osakesed jõuavad meie toidulauale
Suurimat probleemi põhjustavad tarbekaupades sisalduvad ohtlikud kemikaalid
Uuring: Kahjulikke aineid sisaldavatest kosmeetikatoodetest loobumine vähendab kemikaalide sisaldust organismis
Ohtlikud perfluoroühendid kingade ja tekstiilide niiskustõrjevahendites
#000006